**ՏԵՂԵԿԱՆՔ - ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ԴԵԿՏԵՄԲԵՐԻ 22-Ի N 203-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Առկա վիճակը և առաջարկվող լուծումները.**   
   Աբովյան համայնքի ավագանու քննարկմանը ներկայացվող նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։   
   Աբովյանի համայնքապետարանի աշխատակազմի (այսուհետ՝ Աշխատակազմ) հաստիքացուցակը հաստատվել էր Աբովյան համայնքի ավագանու 22.12.2024թ. N 203-Ա որոշմամբ, իսկ նույն օրվա N 231-Ա որոշմամբ հաստիքացուցակում առաջարկվել և հաստատվել էին համապատասխան փոփոխություններ։ Սույն թվականի մարտի 26-ին ՀՀ Կոտայքի մարզպետի աշխատակազմից ստացվել է ՀՀ ՏԿԵ նախարարի հանձնարարականի հետ կապված լրացուցիչ պարզաբանումը, որով առաջարկվել է Աշխատակազմի հաստիքացուցակի «Քաղաքացիական աշխատանք կատարողներ» բաժնում նախատեսված «**Համայնքային կառավարման տեղեկատվական համակարգի կառավարիչ**», «**Սպորտային միջոցառումների կազմակերպման և անցկացման պատասխանատու**» և «**Շինարարական աշխատանքների հսկողություն իրականացնող**», իսկ «Տեխնիկական սպասարկման անձնակազմ» բաժնում՝ «**Հարկահավաք**» անվամբ հաստիքները ներառել համայնքային ծառայության պաշտոնների ցանկում, քանի որ թվարկված հաստիքների անվանումներից կարելի է ենթադրել, որ նշված հաստիքները զբաղեցնող անձինք իրականացնում են մասնագիտական գործառույթներ։   
   Հաշվի առնելով այն հանգամանքը, որ վերը թվարկված հաստիքային միավորների անվան և իրականում վերջիններիս կողմից իրականացվող գործառույթները մասնագիտական աշխատանք չեն, Նախագծով առաջարկվում է Աշխատակազմի հաստիքացուցակում կատարել հետևյալ փոփոխությունները.
2. հավելվածի 57-րդ կետում «Սպորտային միջոցառումների կազմակերպման և անցկացման պատասխանատու» բառերը փոխարինել «**Հանրային միջոցառումների կանոնակարգման պատասխանատու**» բառերով,
3. հավելվածի 60-րդ կետում «Շինարարական աշխատանքների հսկողություն իրականացնող» բառերը փոխարինել «**Կապիտալ աշխատանքների մշտադիտարկման պատասխանատու**» բառերով,
4. հավելվածի 70-րդ կետում «հարկահավաք» բառը փոխարինել «**ցրիչ**» բառով։

Թվարկված հաստիքային միավորները զբաղեցնող աշխատակիցներին տրվել են ծանուցումներ՝ ՀՀ աշխատանքային օրենսգրքի 115-րդ հոդվածի 1-ին մասի 2-րդ պարբերությանը համապատասխան։ Ինչ վերաբերվում է Աշխատակազմի 55-րդ կետով նախատեսված «Համայնքային կառավարման տեղեկատվական համակարգի կառավարիչ» հաստիքին, ապա այն հանդիսանում է նեղ մասնագիտական ունակություններ ենթադրող պաշտոն, որը Աշխատակազմի որևէ ստորաբաժանման գործառույթների հետ համադրելի չէ։

1. **Ակնկալվող արդյունքը.**   
   Նախագծի ընդունումից ակնկալվում է՝ ապահովել Աշխատակազմի հաստիքացուցակով նախատեսված առանձին հաստիքների անվանման և գործառույթների շարունակական հստակեցումը։
2. **Նախագծի ընդունմամբ պայմանավորված՝ նախատեսվում են փոփոխություններ թվարկված հաստիքները զբաղեցնող աշխատակիցների գործառույթները հաստատող անհատական իրավական ակտերում։**
3. Նախագծի ընդունման կապակցությամբ Համայնքի բյուջեում եկամուտների և նախսերի փոփոխություններ չեն նախատեսվում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**